Engelse wil nie sonder gesinne toer | Netwerk24
27 Julie 2021 20:30
Die reeks om die As kan sy glans verloor indien Engeland se beste span nie na Australië reis nie. Foto: Getty Images
BBCSport berig die ECB en die Engelse Spelersvereniging (PCA) vergader vandeesweek.
Australië het van die strengste Covid-19-regulasies ter wêreld. Die toer word bemoeilik deur sommige dele van dié land wat ingeperk word, terwyl die vyf toetse in vyf verskillende state beslis word, elkeen met sy eie maatreëls.
Die Engelse spelers wat deelneem in die T20-Wêreldtoernooi en die reeks om die As is ontevrede met die vooruitsig om vir vier maande weg van die huis af te wees.
Die eerste toets in Brisbane begin op 8 Desember, maar spelers wat ook meeding in die T20-Wêreldtoernooi – wat in Oktober begin – is veronderstel om Brittanje reeds op 19 September te verlaat.
Hulle sal dan waarskynlik eers ná die einde van die toets in Perth op 18 Januarie huiswaarts keer.
In die verlede het die Engelse spelers se gesinne hulle op As-toere vergesel, met die reeks wat oor Kersfees en Nuwejaar beslis word.
Daar is kommer onder veral spelers met jong gesinne om vir so lank weg van die huis af te wees. – Sportredaksie